Birgit Sadolin

Birgit Sadolin (født Birgit Møller Petersen 10. oktober 1933 i Charlottenlund) er en dansk skuespillerinne.

 Liv og virke 
 Bakgrunn 
Birgit Sadolin studerte hos skuespillerinnen Else Højgaard som innstilte henne til elevskolen som 17-åring. Hun ble utdannet på Det Kongelige Teaters elevskole 1951-1953 og debuterte som Elsebeth i Jean de France.

 Karriere 
Før det hadde hun hatt en mer uoffisiell debut på teatrets sommerturné som grevinne Olivia i Helligtrekongers Aften. Hun hadde på teatret blant annet roller som Columbine i De usynlige, Pernille i Maskerade og i Lang dags rejse mod nat.

Hun filmdebuterte i Ved Kongelunden fra 1953, men fikk sitt gjennombrudd som filmskuespiller i 1957 i Tre piger fra Jylland, hvor hun for sin hovedrolle mottok en Bodilpris. I perioden 1956-1960 fikk hun tre barn og holdt hun seg vekke fra filmen.

I 1961 fikk hun sitt egentlige gjennombrudd som Beatie i Rødder under et gjestespill på Odense Teater. Hun gjentok rollen på TV i 1963. Etter ti år på Det Kongelige Teater søkte Birgit Sadolin nye utfordringer og ble frilans i 1964. Hun var fast engasjert i en sesong ved TV-teateret. Utfordringer fikk hun i rikelig monn på samtlige københavnske scener og Aalborg Teater i de neste årtier, både i det klassiske og det moderne repertoar. Hun laget revy, TV-teater og medvirket i en mengde filmlystspill opp gjennom 1950-tallet og 60-tallet, blant annet En pige og 39 sømænd, Dyden går amok og Min søsters børn.

I 1971 var Birgit Sadolin med i Preben Harris sin åpningsforestilling på Folketeatret Ridderen uden frygt og dadler. Hun har medvirket i mange roller i Radio- og TV- teatret, hvor spesielt Farvel Thomas blir husket. Dessuten har hun medvirket i Dansk TV 2's julekalender Hallo det er jul og i Mordkommisjonen.

I begynnelsen av 1990-tallet turnerte hun sammen med Kirsten Rolffes og Malene Schwartz med forestillingen Tre kisteglade piger. Opp gjennom 1990-tallet har hun spilt på Betty Nansen Teatret, Det Danske Teater, Folketeatret og Gladsaxe Teater, på sistnevnte blant annet i Showtime i 2000. Det var i dette tiår hun blant annet. medvirket i Scener af et århundrede på Gladsaxe Teater og i Flammer og i Vild hverdag i 1998 begge forestillinger på Det Kongelige Teater.

Birgit Sadolin giftet seg i med direktør Pelle Sadolin. Ekteskapet ble oppløst i 1969. Siden var hun i en årrekke vært gift med sceneinstruktøren Henning Ørnbak.

 Filmografi (utvalg) 
 2002 – At kende sandheden  
 1994 – Frække Frida og de frygtløse spioner  
 1992 – Det skaldede spøgelse 
 1989 – Dansen med Regitze 
 1989 – Den røde tråd 
 1988 – Baby Doll 
 1983 – Otto er et næsehorn 
 1979 – Johnny Larsen 
 1978 – Slægten 
 1976 – Strømer 
 1974 – Nitten røde roser 
 1969 – Pigen fra Egborg 
 1969 – Sjov i gaden 
 1967 – Min søsters børn på bryllupsrejse 
 1966 – Min søsters børn 
 1966 – Flagermusen (film) 
 1966 – Dyden går amok 
 1965 – En ven i bolignøden 
 1965 – Een pige og 39 sømænd 
 1962 – Der brænder en ild 
 1957 – Tre piger fra Jylland 
 1956 – Kristiane af Marstal 
 1955 – På tro og love 
 1955 – Altid ballade 
 1954 – Karen, Maren og Mette 
 1953 – Ved Kongelunden

 Priser 
 1957 – Bodilprisen for beste kvinnelige hovedrolle i filmen Tre piger fra Jylland

Referanser

 Eksterne lenker 


Kategori:Danske skuespillere
Kategori:Bodilprisen for beste kvinnelige hovedrolle
Kategori:Personer fra Hellerup